Suvi kadus ära. Läks kaduma koos mu kassiga. Ilmad muutusid uuesti külmaks ja jääb üle vaid loota, et mu maailmarändurist kass, kellel on kombeks kevadeti õue  joosta, toob tagasi tulles soojad ilmad endaga kaasa. Püsib väike hirm, et ta toob lisaks päikesele ka pesakonna erivärvilisi kassipoegi. Sellisel juhul vajan priiküüti loomade varjupaika… Nimelt võtsin selle kassi ise varjupaigast ja loodan, et kui tema järglasi sama tulevik ees ootab, siis äkki veab mõnelgi neist sama palju kui nende emal. Kuigi öeldakse, et lootus on lollide lohutus.